|  |  |  |  |  |  |  |
| --- | --- | --- | --- | --- | --- | --- |
| **MAPE** | | | | | | |
| **1) INFORMAZIONS GJENERÂLS** | | | | | | |
| TITUL DAL PERCORS | **PIERLUIGI CAPPELLO. SU LIS ALIS DE POESIE** | | | | | |
| CONTEST DI LAVÔR | scuele | | | **SCUELE SECONDARIE** **DI PAULÊT** | | |
| classis e numar di arlêfs | | | Tutte le classi: 114 alunni | | |
| docents | | | *nons* | | *dissiplinis* |
| Cristina Stringaro | | sostegn |
| Monica Scarpa | | letaris |
| Andrea Di Giusto | | letaris |
| Silvia Gruppi | | letaris |
| Barbara Stefanutti | | art |
| Rita Maria Querzola | | musiche |
| Alessandra Zamolo | | inglês |
| Anna Degano | | religjon |
| Esperts esternis | | | Pro-loco di Ravose, organizatôrs dal concors di art te suaze de sagre di Ravose | | |
| Competencis linguistichis preesistentis | | | ***Situazion linguistiche de classe-grup***  Ae Scuele Primarie i arlêfs a àn seguît un percors struturât di aprendiment de lenghe furlane, che e risulte jessi marilenghe pe gran part di lôr. Di conseguence la maiorance dai arlêfs e à une competence linguistiche suficiente a comprendi i tescj poetics in furlan cu la mediazion dal/de insegnante. Pai pôcs students che no àn frecuentât la scuele primarie in Friûl e che no son nancje di marilenghe taliane, si à organizât un jutori intensîf di bande de insegnante in compresince te ore di ativitât, che ur à permetût di partecipâ aes ativitâts cence nissune dificoltât specifiche.  In plui inte Scuele Secondari il focus dal percors di aprendiment nol è l’insegnament de lenghe furlane ma l’aprofondiment di aspiets culturâi e leteraris de nestre regjon.  I students des classis secondis e tiercis, duncje, a vevin za frecuentât tai agns prime lezions e laboratoris di culture e leterature furlane. Tal passât an di scuele in particolâr a àn scuviert la figure di Federico Tavan, memoreât poete di Andreis in Valceline.  Chest an invezit al centri dal percors programât tal prin cuadrimestri e je stade metude la figure di Pierluigi Cappello, che di lui cualchi arlêf al veve za sintût a fevelâ o parfin scoltât cualchi sô poesie. La variant furlane doprade dal autôr, une vore plui dongje a chê doprâde ogni dì dai arlêfs in paragon al andrean di Tavan, e je stade di plui facile comprension. | | |
| MOTIVAZIONS | Il percors proponût chest an si incuadre tal ambit de vite e des oparis poetichis di Pierluigi Cappello, un dai plui grancj esponents de leterature furlane dal dì di vuê. Si trate di un poete une vore versatil, elegant e rafinât che al invide ae riflession sul valôr des peraulis e dal ûs de pene, dai suns e de imagjinazion, che e permet di petâ il svol e di jessi libars a dispiet dai leams e dai impediments de vite pratiche e dal cuarp. Costret a vivi suntune carocele cause un incident sucedût cuant che al jere zovin, Cappello di fat al è testemoneance vive dal valôr di salvece che a àn la poesie, la leterature e la fantasie par ricostruî la proprie identitat, la proprie fuarce e par sintîsi libars. Si trate di un messaç cetant impuartant e siôr di ideis umanis e emotivis par fantacins che a son daûr a vivi lis tensions de pre-adolessence, in lote cul lôr cuarp, ae ricercje di une identitât, di un spazi tal mont e di una rispueste ai lôr interogatîfs e ae lôr ricercje di significât.  Daspò di vê comprendût e analizât i tescj, di fat, lis poesiis a son stadis dopradis dai arlêfs tant che ispirazion par diviersis ativitâts e creazions, sei a nivel di produzion artistiche che leterarie.  Il percors al è stato ideât ancje par promovi la educazion bi-plurilengâl e svilupâ il plurilenghisim tant che competence individuâl e tant che valôr di fonde in cjamp educatif e didatic. | | | | | |
| TIMPS | durade | | | | di Otubar a Dicembar 2019 | |
| scansion/frequence | | | | In maniere compatibile cul orari di classe e cu la disponibilitât dai docents des diviersis dissiplinis, dutis lis classis a àn partecipât al progjet doprant diviersis oris dilunc dal prin cuadrimestri. | |
| SPAZIS | Lis ativitats a son stadis davueltis soredut te scuele, intes aulis des classis, te aule di art e in chê di informatiche.  Tancj arlêfs a àn partecipât ae premiazion de mostre-concors di Ravose (in ocasion de sagre dal paîs) dulà che a àn concorût cui lôr dissens ispirâts aes poesiis di Cappello. | | | | | |
| DISSIPLINIS | Letaris - art e imagjin – musiche – religion | | | | | |
| LENGHIS | Talian e furlan | | | | | |
| MATERIÂI/ IMPRESCJ DOPRÂTS | * materiâi pe ativitât grafiche-pitoriche (sfueis, colôrs, temparis, cartis coloradis) * machine fotografiche, ordenadôr, LIM, stampant… * ûs de rêt Internet e de aule informatiche * Power Point * video dulà che il poete al recite lis sôs poesiis * video dulà che grups musicâi, atôrs e artiscj diviers a metin in sene lis oparis di Cappello * interviste concedude dal poete * schedis didatichis * sîts Internet | | | | | |
| **2) SCHEDE DIDATICHE GJENERÂL** | | | | | | |
| OBIETÎFS LINGUISTICS COMUNICATÎFS E DISSIPLINÂRS | | | * Judâ i students a riscuvierzi e valorizâ lis peculiaritâts e lis potenzialitâts espressivis de lenghe furlane; * Favorî la cussience e il recupar dal valôr de identitât furlane midiant la analisi de storie, de culture e de leterature locâl; * Stiçâ la curiositât viers il patrimoni leterari e poetic dal nestri teritori; * Coinvolzi i arlêfs par aprofondî la cognossince dai events storics plui significatîfs dal Friûl; * Costruî lis competencis indispensabilis par jessi protagoniscj dentri dal contest sociâl dulà che i students a vivin; * Promovi la cussience linguistiche; * Svilupâ la capacitât comunicative e espressive; * Favorî l’aprendiment plurilengâl doprant intes ativitâts didatichis la lenghe taliane e la lenghe furlane; * Savê doprâ codiçs diferents di espression e comunicazion: imagjins, peraulis, art, musiche e v.i.; * Cuistâ cognossince e vierzidure tai confronts di culturis e lenghis diviersis tant che ricjece multiculturâl; * Savê lei e analizâ un test poetic; * Esprimi sensazions, emozions, pinsîrs in produzions di stamp diferent doprant materiâi e tecnichis adeguadis e integrant diviers lengaçs; | | | |
|  | | |  | | | |
| METODOLOGJIIS / STRATEGJIIS DOPRADIS | | | Inte conduzion des ativitâts a son stâts condividudis e dopradis dai docents svariadis strategjiis e modalitâts:  Instaurâ in classe un clime favorevul ai scambis comunicatîfs, al confront di ipotesis, riflessions e opinions;  Favorî tra i arlêfs modalitâts di cooperative learning;  Adotâ modalitâts di laboratori pes ativitâts di analisi dai tescj poetics, pes oparis artistichis e pe scriture creative;  Sostignî l’ûs des tecnologjiis e la acuisizion di competencis digjitâls:  Adotâ metodologjis didatichis inclusivis indreçadis ae integrazion e ae partecipazion di ducj i arlêfs e ae valorizazion des diviersitâts. | | | |
| **3) DESCRIZION DAL PERCORS** | | | | | | |
| FASIS DAL LAVÔR | | | * Dutis lis classis a àn partecipât a un percors di scuvierte des potenzialitâts espressivis de lenghe e de leterature furlane vuidât de professore Stringaro. In particolâr e je stade presentade la figure di Pierluigi Cappello, esponent di fame dal panorame poetic contemporani dal Friûl. * Traviers video, presentazions e testemoneancis i students a son stâts vuidâts a cognossi la complessitât de vite e des oparis dal poete. A son stâts presentâts tescj poetics e autobiografics in prose diferents tes classis primis, secondis e tercis, sielzûts su la fonde de complessitât linguistiche e des tematichis frontadis. * Daspò di vê rifletût sui tescj, sui contignûts e su lis sugjestions presintis tes poesiis e tai tocs in prose selezionâts, i students di dutis lis classis a àn sielzût une imagjin o un viers sugjestîf in mût particolâr che a àn doprât tant che ispirazion pe creazion dai dissens che cun chei a àn concorût ae mostre-concors organizade de Pro Loco di Ravose in ocasion de sagre dal paîs. Cheste ativitât e je stade gjestide de professore Stefanutti. * Dutis lis classis a àn cjapât part a un laboratori dulà che a àn partecipât a un laboratori li che a àn rielaborât i tescj poetics proponûts e ‘ndi àn aprofondît tematichis e sugjestions insiemi ai docents di letaris. * Dutis lis classis a àn seguît un percors di svicinament aes testemoneancis musicâls in Friûl vuidat de professore Querzola. | | | |
| **4) MATERIÂI** | | | | | | |
| MATERIÂI  DOPRÂTS | | | * Tescj poetics e di prose dal autôr Pierluigi Cappello e relativis schedis di analisi; * Testemoneancis e video musicâi, teatrâi e poetics ispirâts aes oparis di Cappello; * Intervistis al poete; * Materiâl pes creazions artistichis | | | |
| MATERIÂI  PRODUSÛTS | | | * Power Point creât de docente par presentâ la figure e lis oparis di Pierluigi Cappello; * Schedis di leture cuntune selezion di poesiis e tocs di prose; * Dissens e pituris pal Concors di Ravose; * Tescj poetics inventâts dai students vie pai laboratoris. | | | |
| **5) VALUTAZION** | | | | | | |
| ASPIETS LINGUISTICS | | Il percors al à permetût di rivâ ai obietifs linguistics e culturâi previodûts pal progjet.  In particolâr a son stadis cuistadis e mioradis lis seguitivis cognossincis e competencis linguistichis-comunicativis e culturâls:   * Ûs de lenghe furlane pe produzion di tescj poetics; * Inricjiment dal lessic e cognossince di tiermins specifics; * Capacitât di rifleti e rielaborâ i sugjeriments poetics; * maiôr consapevolece rivuart ae grafie dal furlan; * riflession su la potenzialitât espressive e poetiche dal furlan. | | | | |
| CONTIGNÛTS DISSIPLINÂRS | | Lis ativitâts fatis a son stadis valutadis traviers tescj descritîfs e naratîfs orâi e scrits, riferiment aes variis esperiencis in sede di prove di verifiche, produzions pitorichis, temis e cartelons.  I contignûts dissiplinârs svilupâts in furlan a son stâts cjapâts su in mût plen di bande di ducj i arlêfs; la modalitât laboratoriâl doprade par condusi il progjet e à permetût di controlâ vie vie la acuisizion dai contignûts e i lis ocasions di riflession che i students a àn mostrât di savê aplicâ te ativitât pratiche e creative. | | | | |
| INTERÈS  PARTECIPAZION MOTIVAZION | | Ducj i students des diviersis classis a son stâts cjapâts dentri in maniere ative tes diviersis fasis dal progjet e a àn podût acedi ai percors e ai materiâi proponûts dai docents.  In particolâr i arlêfs a àn preseât une vore la figure dal poete Pierluigi Cappello e si son lassâts emozionâ des imagjins, dai interogatîfs e des tematichis tratadis tes sôs oparis.  I docents impegnâts tal progjet a àn contribuît programant e davuelzint i percors previodûts e concuardâts insiemi. Ducj i docents di classe a àn facilitât il lavôr contribuint ae partecipazion e al coinvolziment dai students e curant lis ricjadudis tes variis dissiplinis. Ducj a àn contribuît a modulâ lis lezions, i laboratoris e i intervents, lant daûr des rispuestis e dal gradiment dai arlêfs, e tignint cont anche dai impegns dissiplinârs e di chei altris Progjets condusuts a scuele. | | | | |